laion/Wikipedia-Exotic huggingface dataset:
চন্দ্রিমা ভট্টাচার্য

চন্দ্রিমা ভট্টাচার্য হলেন পশ্চিমবঙ্গ মন্ত্রী পরিষদে আইন, জুডিশিয়াল বিষয়ক ও স্বাস্থ্য মন্ত্রী। চন্দ্রিমা ভট্টাচার্য জানুয়ারী 2012 সালে মন্ত্রণালয়ের প্রথম রদবদল একটি মন্ত্রী হিসাবে অভিষিক্ত করা হয়, মমতা ব্যানার্জী মুখ্যমন্ত্রী দায়িত্ব গ্রহণ করেন পরে. তিনি অক্টোবর 2012 সালে জুনিয়র আইনমন্ত্রী করা হয়।তিনি একটি মন্ত্রী হিসেবে উন্নীত নভেম্বর 2012 সালে আইন এবং বিচার বিভাগের স্বাধীন চার্জ দেওয়া হয়। তিনি ঝুলিতে B.Com এবং করব.বি. ডিগ্রী. তিনি ছিলেন একজন ধার্মিক অ্যাডভোকেট কলকাতা হাইকোর্ট পর্যন্ত 2011 সালের নির্বাচনে. She had been elected a Member of the Legislative Assembly on a All India Trinamool Congress ticket from Dum Dum Uttar (Vidhan Sabha constituency) in 2011. "Election Watch Reporter"। My Neta। সংগ্রহের তারিখ ১৯ আগস্ট ২০১৪।  "General Elections, India, 2011, to the Legislative Assembly of West Bengal" (পিডিএফ)। Constituency-wise Data। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।
কর্ণফুলী পেপার মিলস লিমিটেড

কর্ণফুলী পেপার মিল- কেপিএম (ইংরেজি: Karnaphuli Paper Mills) হল চট্টগ্রামের চন্দ্রঘোনায় কর্ণফুলী নদীর তীরে অবস্থিত একটি রাষ্ট্রীয় মালিকানাধীন কাগজের মণ্ড ও কাগজ উৎপাদনকারী শিল্প প্রতিষ্ঠান। এটি বাংলাদেশের সর্ববৃহৎ কাগজ উৎপাদনকারী কোম্পানি। কোম্পানিটি শিল্প মন্ত্রণালয়ের স্বায়ত্তশাসিত সংস্থা বাংলাদেশ রাসায়নিক শিল্প কর্পোরেশন কর্তৃক পরিচালিত হয়। ১৯৫৩ সালে তদানীন্তন পাকিস্তান শিল্প উন্নয়ন সংস্থা কর্তৃক রাঙামাটি জেলা কাপ্তাই উপজেলার চন্দ্রঘোনায় কর্ণফুলী পেপার মিল প্রতিষ্ঠিত হয়। কর্ণফুলি পেপার মিলটি শিল্প আইনের অধীনে নিবন্ধিত প্রথম কাগজশিল্প যা ত্রিশ হাজার শ্রমিক নিয়ে এশিয়ার সর্ববৃহৎ কাগজ-কল হিসেবে প্রতিষ্ঠিত হয়। মিলটি আমেরিকা, ইংল্যান্ড, জার্মানি, সুইডেন এবং ইতালির সহযোগিতায় ও বিশ্বব্যাংকের ঋণ সহায়তায় স্থাপিত হয়। প্রতিষ্ঠাকালীন লক্ষ্যমাত্রা ছিল বার্ষিক ৩০,০০০ মেঃ টন কাগজ উৎপাদন। ১৯৫৩ সালের ১৬ই অক্টোবর প্রতিষ্ঠানটি বাণিজ্যিক উৎপাদনে যায়। শুরুতে ব্যবস্থাপনা ত্রুটি থাকায় ১৯৬৪ সালে পাকিস্তান সরকার দাউদ গ্রুপের নিকট কোম্পানিটি বিক্রি করে দেয়। যারা এটির আধুনিকায়নের কাজ করে। ১৯৭১ সালে বাংলাদেশ স্বাধীন হলে বাংলাদেশ শিল্প উন্নয়ন সংস্থা এটি অধিগ্রহণ করে। কর্ণফুলী পেপার মিলের ক্রয়কৃত জমির পরিমাণ প্রায় ৩২.৪৭ একর, লিজপ্রাপ্ত জমি পরিমাণ ১১৯২.৯৬ একর এবং এটির মিল এলাকা ৪৪২.৩২ একর। এটির অন্যতম প্রধাণ কাঁচামাল হল বাঁশ। আর প্রাপ্তি নিশ্চিত করার জন্য বাঁশের জন্য রাইংক্ষং এলাকায় লিজপ্রাপ্ত জমির পরিমাণ প্রায় ৮৩,৪০৮ একর এবং কাচালং এলাকায় লিজপ্রাপ্ত জমির পরিমাণ প্রায় ৪২,৮৬৯ একর। "কর্ণফুলী পেপার মিলস্ লিমিটেড"। bcic.gov.bd। বাংলাদেশ কেমিক্যাল ইন্ডাষ্ট্রিজ কর্পোরেশন। সংগ্রহের তারিখ ৩ এপ্রিল ২০১৭।  "কর্ণফুলী পেপার মিল | কাপ্তাই উপজেলা | কাপ্তাই উপজেলা" (ইংরেজি ভাষায়)। ২০১৭-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৭-০৮-৩০।  "বন্ধ হচ্ছে কর্ণফুলী পেপার মিল"। বন্ধ হচ্ছে কর্ণফুলী পেপার মিল (ইংরেজি ভাষায়)। সংগ্রহের তারিখ ২০১৭-০৮-৩০। [স্থায়ীভাবে অকার্যকর সংযোগ] "ঐতিহ্যের কর্ণফুলী পেপার মিল – আওয়ার নিউজ" (ইংরেজি ভাষায়)। ২০১৭-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-৩০।
জেস্টোর

জেস্টোর (/ˈdʒeɪstɔːr/ JAY-stor; যার পুরো নাম পত্রিকার সংরক্ষণাগার - ইরাজিতে Journal Storage) হল ১৯৯৫ সালে প্রতিষ্ঠিত ডিজিটাল একাডেমিক গ্রন্থাগার। এখানে মূলত শিক্ষাগত পত্রিকার ডিজিটাইজড পুরানো সংস্করণগুলোই রাখা হত, এখন এছাড়াও বই, এবং প্রাথমিক উৎস, এবং পত্রিকার সাম্প্রতিক সংস্করণও সংগ্রহ করা হয়। এটি প্রায় ২,০০০ পত্রিকার পূর্ণ পাঠ্য অনুসন্ধান প্রদান করে। ১৬০ টির বেশি দেশে এবং ৮,০০০ টির বেশি প্রতিষ্ঠান জেস্টোর ব্যবহার করেছে; বেশিরভাগ প্রবেশ চাঁদা প্রদানের বিনিময়ে সম্ভব, কিন্তু কিছু পুরানো উন্মুক্ত এলাকা যে কেউ অবাধে ব্যবহার করতে পারে। ২০১২ সালে জেস্টোরের ব্যবহারকারীরা ১৫২ মিলিয়ন অনুসন্ধান করেছেন, যার মধ্যে ১১৩ মিলিয়নের বেশি প্রবন্ধ দর্শন হয়েছে এবং ৭৩.৫ মিলিয়ন প্রবন্ধ ডাউনলোড করা হয়েছে। উইলিয়াম জি. ব্রাউন, জিনি ১৯৭২ সাল থেকে ১৯৮৮ সাল পর্যন্ত প্রিন্সটন বিশ্ববিদ্যালয়ের সভাপতি ছিলেন, জেস্টোর প্রতিষ্ঠা করেন। বর্তমান এরকম অধ্যয়ন বিষয়ক পত্রিকার সংখ্যা বৃদ্ধি পাওয়ার ফলে গ্রন্থাগারগুলি, মূলত গবেষণা এবং বিশ্বাবিদ্যালয়ের গ্রন্থাগারগুলি যে সমস্যার সম্মুখীন হয়েছিল, প্রারম্ভ হতে জেস্টোরকে ভাবা হত সেই সমস্যার সমাধান। "About" (ইংরেজি ভাষায়)। Ithaka। ২০১২-০৪-৩০ তারিখে মূল থেকে আর্কাইভ করা। সংগ্রহের তারিখ ২০০৯-১০-২৫।  "Jstor.org Site Info" (ইংরেজি ভাষায়)। Alexa Internet। ২০১৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১৬-১০-০৩।  "JSTOR Videos" (ইংরেজি ভাষায়)। YouTube। সংগ্রহের তারিখ ১৬ ডিসেম্বর ২০১২।  "Annual Summary" (পিডিএফ)। JSTOR (ইংরেজি ভাষায়)। ১৯ মার্চ ২০১৩। ১১ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ এপ্রিল ২০১৩।  "Register and read beta" (ইংরেজি ভাষায়)। ১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।  Leitch, Alexander. "Bowen, William Gordon" ওয়েব্যাক মেশিনে আর্কাইভকৃত ১১ অক্টোবর ২০১৭ তারিখে. Princeton University Press.
খাজুর ইউনিয়ন

খাজুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৫৭। মহাদেবপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১০৯৭২ একর বা ৪৪.৪১ বর্গকিলোমিটার। এর উত্তরে হাতুড়ে ইউনিয়ন পূর্বে মহাদেবিপুর সদর ইউনিয়ন দক্ষিণে চান্দাশ ইউনিয়ন ও পশ্চিমে নিয়ামতপুর উপজেলা। এ ইউনিয়নের পূর্ব সীমানা দিয়ে আত্রাই নদী ও পশ্চিম সীমানা বরাবর শিব নদী প্রবাহিত হয়েছে। খাজুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — খাজুর, ডাঙ্গাপাড়া, খোর্দ্দজয়পুর, মর্তুজাপুর, গোবিন্দপুর, আলিদেওনা, কুড়াপাড়া, রনাইল, বনগ্রাম, দেবীপুর, নাটুয়া পাড়া, হরিরাম নগর, রামচন্দ্রপুর, কুঞ্জবন, হরিশচন্দ্রপুর, খোর্দ্দকালনা, শাহাজাদপুর, জয়পুর, পারইল, দেওলী, হেলেঞ্চা, দক্ষিণ ওড়া, রাংতৈড়, কর্নতৈড়, চকশিবরামপুর, বলরামপুর, লক্ষন পুর ও বিলমোহাম্মদ পুর । ২০১১ সালের আদমশুমারি অনুযায়ী খাজুর ইউনিয়নের মোট জনসংখ্যা ছিল ৩১৮৯৭ জন, যারা ৮৩৯১ টি পরিবারে বসবাস করে, যার মধ্যে পুরুষ হল ১৫৯২৪ জন এবং নারী হল ১৫৯৭৩ জন। খাজুর ইউনিয়নের গড় সাক্ষরতা হার ৪৮.৫%। তার মধ্যে নারী শিক্ষার হার ৪৬.৬% এবং পুরুষ শিক্ষার হার ৫০.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ খাজুর ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৮। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ১৮ মার্চ ২০১৭।  খাজুর ইউনিয়ন ওয়েব্যাক মেশিনে আর্কাইভকৃত ২৫ এপ্রিল ২০২০ তারিখে — বাংলাদেশ জাতীয় তথ্য বাতায়ন
মহাদেবপুর ইউনিয়ন, মহাদেবপুর

মহাদেবপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৬৬। মহাদেবপুর উপজেলা সদরের কেন্দ্রবিন্দু এ ইউনিয়নের মোট আয়তন ৯৯৯৭ একর বা ৪০.৪৬ বর্গকিলোমিটার। এর উত্তরে এনায়েতপুর ও রাইগাঁ ইউনিয়ন পূর্বে চেরাগপুর ইউনিয়ন দক্ষিণে উত্তরগ্রাম ও সফাপুর ইউনিয়ন পশ্চিমে চান্দাশ ও খাজুরতলা ইউনিয়ন। এ ইউনিয়নের পশ্চিম দিক দিয়ে আত্রাই নদী প্রবাহিত হয়েছে। মহাদেবপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — ২০১১ সালের আদমশুমারি অনুযায়ী মহাদেবপুর ইউনিয়নের মোট জনসংখ্যা ছিল ৩৯৯৪৮ জন, যারা ১০১৯০ টি পরিবারে বসবাস করে, যার মধ্যে পুরুষ হল ২০৩৯০ জন এবং নারী হল ১৯৫৫৮ জন। মহাদেবপুর ইউনিয়নের গড় সাক্ষরতা হার ৫৬.৮%। তার মধ্যে নারী শিক্ষার হার ৫৩.৫% এবং পুরুষ শিক্ষার হার ৫৯.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ মহাদেবপুর ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৮। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ১৮ মার্চ ২০১৭।  মহাদেবপুর ইউনিয়ন[স্থায়ীভাবে অকার্যকর সংযোগ] — বাংলাদেশ জাতীয় তথ্য বাতায়ন
জিলাপি

জিলাপি বা জিলিপি এক মজার মিষ্টি খাবার। ভারতীয় উপমহাদেশের বিভিন্ন দেশে যথা ভারত, পাকিস্তান, নেপাল, বাংলাদেশে এই মিষ্টান্নটি জনপ্রিয়। বাংলাদেশ বা পশ্চিমবঙ্গের এমন কোনো এলাকা নেই যেখানে জিলাপি পাওয়া যায় না। জিলাপির সর্বাধিক পুরনো লিখিত বর্ণনা পাওয়া যায় মুহম্মদ বিন হাসান আল-বোগদাদীর লিখিত ১৩শ শতাব্দীর রান্নার বইতে, যদিও মিসরের ইহুদিরা এর আগেই খাবারটি আবিষ্কার করতে সক্ষম হয়েছিল। ইরানে এই মিষ্টান্ন জেলেবিয়া নামে পরিচিত, যা সাধারণত রমযান মাসে গরীব-মিসকিনদের মাঝে বিতরণ করা হয়। ভারতীয় উপমহাদেশে মুসলমানরা জিলাপি নিয়ে আসে। বাংলাদেশে রমযান মাসে ইফতারিতে এটি একটি জনপ্রিয় খাবার। মধ্যযুগে পারসি ভাষাভাষি তুর্কিরা খাবারটিকে ভারতবর্ষে নিয়ে আসে। ১৫শ’ শতকের ভারতে জিলাপিকে ”কুন্ডলিকা” বলা হত। ১৬০০ খ্রীস্টপূর্বাব্দে সংস্কৃত ভাষায় রচিত গ্রন্থ গুন্যগুনবধিনী তে জিলাপি প্রস্তুত করার জন্য যে উপাদানের তালিকা পাওয়া তার সাথে আধুনিক জিলাপি রন্ধন প্রক্রিয়ার সাথে যথেষ্ট মিল রয়েছে। এই খাবারের নামসমূহের মধ্যে রয়েছে (তেলুগু: జిలేబి;হিন্দি: जलेबी; কন্নড়: ಜಿಲೇಬಿ; নেপালী जिल्फी/जेरी; উর্দু: جلیبی‎‎; মালয়ালম: ജിലേബി; মারাঠি: जिलेबी/जिलबी; সিংহলী: පැණි වළලු; গুরুমুখী: ਜਲੇਬੀ/جلیبی জালেবি; তামিল: ஜிலேபி; পশতু: ځلوبۍ źəlobəi; ফার্সি:‎ زولبیا ‏জুলবিয়া;‎‏ আরবি: ‎زلابية ‏জালাবিয়াহ্ মিশরে المشبك ‏মোশাব্বাক; সিন্ধি: ‎جلیبی;). মাষকলাই-এর ডাল- ২৫০ গ্রাম চালের গুঁড়া- ১/৪ কাপ ময়দা- ১/৪ কাপ চিনি- ৩ কাপ ঘি বা তেল - পরিমাণমতো (ভাজার জন্য) পানি- দুই কাপ গোলাপজল- ১ টেবিল চামচ (ইচ্ছানুসারে) আটা, বেসন এবং ইষ্ট এর আঠালো মিশ্রণকে এককেন্দ্রিক ভাবে ২ বা ৩ প্যাঁচ দিয়ে গরম তেলের উপর ফেলা হয়। বেশ ভাজা হয়ে গেলে আগে থেকে বানানো চিনির রসেতে কিছুক্ষণ ডুবিয়ে রেখে বানানো হয় জিলাপি। জিলাপি সাধারণভাবে গরম গরম পরিবেশিত হয়। জিলাপি তৈরির জন্য প্লাস্টিকের সসের বোতলে জিলাপির ব্যাটার ঢুকিয়ে জিলাপি তৈরি করলে অনেক বেশি সোজা হয়। ঢাকার শাহী জিলাপি বিশাল আকারের জিলাপি যা খেতে খুবই সুস্বাদু। তৈরি করার প্রণালী প্রায় একই হলেও এ জিলাপি আকারে বড় হয়। পুরান ঢাকার ঐতিহ্যকে ধারণ করে এ জিলাপি। ময়মনসিংহে চালের গুড়ার সাথে তেঁতুলের টক সংমিশ্রণে বানানো টক স্বাদের চিকন জিলাপিকে টক জিলাপি বলা হয়। Alan Davidson (২১ আগস্ট ২০১৪)। The Oxford Companion to Food। Oxford University Press। পৃষ্ঠা 424–425। আইএসবিএন 978-0-19-967733-7।  Michael Krondl (১ জুন ২০১৪)। The Donut: History, Recipes, and Lore from Boston to Berlin। Chicago Review Press। পৃষ্ঠা 7। আইএসবিএন 978-1-61374-673-8।  Anil Kishore Sinha (২০০০)। Anthropology Of Sweetmeats। Gyan Publishing House। আইএসবিএন 978-81-212-0665-5।  Dileep Padgaonkar (১৫ মার্চ ২০১০)। "Journey of the jalebi"। The Times of India। সংগ্রহের তারিখ ২০১৪-০৮-২৫।
ল্যাকটোজ

দুধ এবং দুগ্ধজাতীয় খাবারে ল্যাকটোজ নামক একটি উপাদান থাকে যা মূলত একটি শর্করা। ল্যাকটোজ একটি ডাইস্যাকারাইড বা দ্বিআণবিক শর্করা, কারণ এক একটি ল্যাকটোজ দুটি অণু দ্বারা গঠিত- এক অণু গ্যালাকটোজ এবং এক অণু গ্লুকোজ। দুধের ২ থেকে ৪ শতাংশ শর্করা হল ল্যাকটোজ। এর আণবিক সঙ্কেত হল C12H22O11 ল্যাকটোজ হজম করার জন্য আমাদের শরীরে কাজ করে ল্যাকটেজ নামের এক ধরনের এনজাইম। কারো কারো ক্ষেত্রে জন্মগত ভাবে কিংবা বেশিদিন দুধ জাতীয় খাবার এড়িয়ে চললে দুধ এবং দুগ্ধজাতীয় খাবার পরিপাককারী ল্যাকটেজ এনজাইম তার কার্যক্ষমতা হারিয়ে ফেলে। প্রাণিজগতে মানুষেরাই হল একমাত্র ব্যতিক্রম যারা ল্যাকটোজ নামক শর্করার প্রতি সহ্যমাত্রা সামান্য কম (৫%-এরও কম) থাকা সত্ত্বেও শৈশবোত্তীর্ণ কালেও দুগ্ধপান করে থাকে। ল্যাকটোজ শর্করাটি পরিপাক করার জন্য প্রয়োজনীয় উৎসেচক ল্যাকটেজ জন্মের পর ক্ষুদ্রান্ত্রে সর্বোচ্চ পরিমাণে ক্ষরিত হয় এবং নিয়মিত দুগ্ধপান না হলে ক্রমশঃ এর ক্ষরণ হ্রাস পেতে থাকে। তখন দুধ এবং দুগ্ধজাতীয় খাবার খেলে নানা ধরনের এলার্জি জনিত শারীরিক সমস্যা দেখা দেয়। তবে কারো শরীর যদি আগে থেকেই ল্যাকটোজ সহ্য করতে না পারে তাহলে সরাসরি দুধের পরিবর্র্তে বিকল্প হিসেবে সয় মিল্ক (সয়াবিনের থেকে তৈরি দুধ) বা অ্যালমোন্ড মিল্ক (বাদামের দুধ) খাওয়া যেতে পারে। এর মৃদু গন্ধ এবং সহজে ব্যবহার করার বৈশিষ্ট্যগুলির জন্য সুগন্ধ এবং ফার্মাসিউটিক্যাল পণ্যগুলির বাহক (solvent) এবং স্থিতিকারক (stabilizer) হিসাবে এর ব্যবহার প্রসিদ্ধ। ল্যাকটোজ অনেক খাবারে সরাসরি যোগ করা হয় না, কারণ এর দ্রবণীয়তা সাধারণত খাবারে ব্যবহৃত অন্যান্য শর্করার তুলনায় কম। [১] The solubility of lactose in water is 18.9049 g at 25 °C, 25.1484 g at 40 °C and 37.2149 g at 60 °C per 100 g solution. Its solubility in ethanol is 0.0111 g at 40 °C and 0.0270 g at 60 °C per 100 g solution.Machado, José J. B.; Coutinho, João A.; Macedo, Eugénia A. (২০০১), "Solid–liquid equilibrium of α-lactose in ethanol/water" (পিডিএফ), Fluid Phase Equilibria, 173 (1): 121–34, ডিওআই:10.1016/S0378-3812(00)00388-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . ds Sigma Aldrich https://en.wikipedia.org/wiki/Lactose Carper, Steve। "The Really BIG List of Lactose Percentages"। Lactose Intolerance Clearinghouse। ২৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৪।  Champe, Pamela (২০০৮)। "Introduction to Carbohydrates"। Lippincott's Illustrated Reviews: Biochemistry, 4th ed.। Baltimore: Lippincott Williams & Wilkins। পৃষ্ঠা 88। আইএসবিএন 9780781769600।  McGee, Harold (২০০৪) [১৯৮৪]। "Milk and Dairy Products"। On Food and Cooking: The Science and Lore of the Kitchen (2nd সংস্করণ)। New York: Scribner। পৃষ্ঠা 7–67। আইএসবিএন 978-0684800011।  কার্লিতে দুধ (ইংরেজি) Virtual Museum Exhibit on Milk, Cream & Butter উইকিমিডিয়া কমন্সে দুধ সংক্রান্ত মিডিয়া রয়েছে।
ল্যাকটেজ

ল্যাকটেজ একটি উৎসেচক বা এনজাইম যা দুধ এবং দুগ্ধজাতীয় খাবারে ল্যাকটোজ নামক উপাদানকে ভেঙে এক অণু গ্যালাকটোজ এবং এক অণু গ্লুকোজে পরিণত করে। ল্যাকটোজ মূলত একটি ডাইস্যাকারাইড বা দ্বিআণবিক শর্করা, কারণ এক একটি ল্যাকটোজ দুটি অণু দ্বারা গঠিত- এক অণু গ্যালাকটোজ এবং এক অণু গ্লুকোজ। দুধের ২ থেকে ৪ শতাংশ শর্করা হল ল্যাকটোজ। ল্যাকটেজ মানুষ ও অন্যান্য স্তন্যপায়ী প্রাণীর ক্ষুদ্রান্ত্রের ব্রাশ বর্ডারে তৈরী হয়। দুধ পরিপাক তন্ত্রে ভাঙার ও শোষণ উপযোগী হবার জন্য ল্যাকটোজ অত্যাবশ্যক। এই উৎসেচক শরীরে না থাকলে কিংবা কমে গেলে দুধ এবং দুগ্ধজাতীয় খাবার তা হজম হয় না। কারো কারো ক্ষেত্রে জন্মগত ভাবে কিংবা বেশিদিন দুধ জাতীয় খাবার এড়িয়ে চললে দুধ এবং দুগ্ধজাতীয় খাবার পরিপাককারী ল্যাকটেজ এনজাইম তার কার্যক্ষমতা হারিয়ে ফেলে। প্রাণিজগতে মানুষেরাই হল একমাত্র ব্যতিক্রম যারা ল্যাকটোজ নামক শর্করার প্রতি সহ্যমাত্রা সামান্য কম (৫%-এরও কম) থাকা সত্ত্বেও শৈশবোত্তীর্ণ কালেও দুগ্ধপান করে থাকে। ল্যাকটোজ শর্করাটি পরিপাক করার জন্য প্রয়োজনীয় উৎসেচক ল্যাকটেজ জন্মের পর ক্ষুদ্রান্ত্রে সর্বোচ্চ পরিমাণে ক্ষরিত হয় এবং নিয়মিত দুগ্ধপান না হলে ক্রমশঃ এর ক্ষরণ হ্রাস পেতে থাকে। তখন দুধ এবং দুগ্ধজাতীয় খাবার খেলে নানা ধরনের এলার্র্জি জনিত শারীরিক সমস্যা দেখা দেয়। তবে কারো শরীর যদি আগে থেকেই ল্যাকটোজ সহ্য করতে না পারে সেক্ষেত্রে সরাসরি দুধের পরিবর্র্তে বিকল্প হিসেবে সয় মিল্ক (সয়াবিনের থেকে তৈরি দুধ) বা অ্যালমোন্ড মিল্ক (বাদামের দুধ) খাওয়া যেতে পারে। Champe, Pamela (২০০৮)। "Introduction to Carbohydrates"। Lippincott's Illustrated Reviews: Biochemistry, 4th ed.। Baltimore: Lippincott Williams & Wilkins। পৃষ্ঠা 88। আইএসবিএন 9780781769600।  McGee, Harold (২০০৪) [১৯৮৪]। "Milk and Dairy Products"। On Food and Cooking: The Science and Lore of the Kitchen (2nd সংস্করণ)। New York: Scribner। পৃষ্ঠা 7–67। আইএসবিএন 978-0684800011। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কার্লিতে দুধ (ইংরেজি) Virtual Museum Exhibit on Milk, Cream & Butter উইকিমিডিয়া কমন্সে দুধ সংক্রান্ত মিডিয়া রয়েছে।
মির্জা বাকেরের উড়িষ্যা অভিযান

মির্জা বাকেরের উড়িষ্যা অভিযান দ্বারা ১৭৪১ সালে বাংলার অধীন উড়িষ্যায় মির্জা বাকের বেগ এর আক্রমণকে বোঝানো হয়। ১৭৪১ সালের মার্চে বাংলার নবাব আলীবর্দী খান উড়িষ্যার বিদ্রোহী প্রাদেশিক শাসনকর্তা দ্বিতীয় মুর্শিদ কুলি খানকে পরাজিত করে উড়িষ্যায় নিজ কর্তৃত্ব প্রতিষ্ঠা করেন। কিন্তু একই বছরের আগস্টে দ্বিতীয় মুর্শিদ কুলির জামাতা মির্জা বাকের বেগ মারাঠাদের নাগপুর রাজ্যের মহারাজা রঘুজী ভোঁসলের সহায়তায় উড়িষ্যা আক্রমণ করেন। মির্জা বাকেরের সৈন্যরা ১৭৪১ সালের আগস্টে সহজেই উড়িষ্যা দখল করে নেয়, কিন্তু একই বছরের ডিসেম্বরে নবাব আলীবর্দী খান উড়িষ্যা পুনর্দখল করে নেন এবং মির্জা বাকেরকে বিতাড়িত করেন। ১৭৪১ সালের মার্চে নবাব আলীবর্দী উড়িষ্যার বিদ্রোহী শাসনকর্তা রুস্তম জঙ্গকে ('দ্বিতীয় মুর্শিদ কুলি খান' নামে অধিক পরিচিত) পদচ্যুত ও বিতাড়িত করেন। বিতাড়িত রুস্তম জঙ্গ প্রথমে হায়দারাবাদ রাজ্যের নিজাম এবং পরবর্তীতে তদানীন্তন মারাঠা সাম্রাজ্যের নাগপুর রাজ্যের শাসনকর্তা রঘুজী ভোঁসলের কাছে আশ্রয় নেন এবং উড়িষ্যা পুনর্দখল করার জন্য তাঁর সহায়তা প্রার্থনা করেন। রঘুজী তাঁকে সহায়তা করতে রাজি হন। এসময় উড়িষ্যার শাসনকর্তা ছিলেন নবাব আলীবর্দীর ভ্রাতুষ্পুত্র সৈয়দ আহমদ খান। তিনি ছিলেন উদ্ধত প্রকৃতির এবং তাঁর আচরণে তাঁর সৈন্যবাহিনীর অনেকেই ক্ষুদ্ধ ছিলেন। দ্বিতীয় মুর্শিদ কুলির জামাতা মির্জা বাকের বেগ এসময় মারাঠা সৈন্যসহ উড়িষ্যার সীমান্তে ছিলেন। সুযোগ বুঝে তিনি উড়িষ্যা আক্রমণ করেন এবং উড়িষ্যার রাজধানী কটকের দিকে অগ্রসর হন। উড়িষ্যার শাসনকর্তা সৈয়দ আহমদের বিদ্রোহী সৈন্যরা তখন মির্জা বাকের ও মারাঠাদের সঙ্গে যোগ দেয়। ১৭৪১ সালের আগস্টে মির্জা বাকের বেগ সহজেই সৈয়দ আহমদকে পরাজিত করেন এবং কটক অধিকার করেন। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কারারুদ্ধ করে রাখা হয়। এভাবে মির্জা বাকের বেগ সহজেই উড়িষ্যা দখল করে নিতে সক্ষম হন। ইতোমধ্যে মির্জা বাকের কর্তৃক উড়িষ্যা দখলের সংবাদ মুর্শিদাবাদে পৌঁছায়। এ সংবাদ পেয়ে নবাব আলীবর্দী সসৈন্যে উড়িষ্যায় আসেন। ১৭৪১ সালের ডিসেম্বরে আলীবর্দী রায়পুরের যুদ্ধে মির্জা বাকেরের বাহিনী এবং সৈয়দ আহমদের বিদ্রোহী সৈন্যদের সম্মিলিত বাহিনীকে যুদ্ধে পরাজিত করেন এবং উড়িষ্যা পুনরুদ্ধার করেন। নবাবের সেনাপতি মীর জাফর বড়বাটি দুর্গ থেকে সৈয়দ আহমদ ও তাঁর পরিজনদের মুক্ত করেন। এরপর মির্জা বাকের উড়িষ্যা থেকে সৈন্য প্রত্যাহার করে নিতে বাধ্য হন। উড়িষ্যা পুনরুদ্ধার করার পর আলীবর্দী খান তিন মাস কটকে অবস্থান করেন এবং উড়িষ্যায় শান্তি-শৃঙ্খলা পুন:প্রতিষ্ঠা করেন। তিনি শেখ মাসুম পানিপথীকে উড়িষ্যার নতুন প্রাদেশিক শাসনকর্তা নিযুক্ত করেন এবং রায় দুর্লভ তাঁর পেশকার নিযুক্ত হন। উড়িষ্যা প্রদেশে বাংলার কর্তৃত্ব পুন:প্রতিষ্ঠিত করে নবাব মুর্শিদাবাদে প্রত্যাবর্তন করেন। ড. মুহম্মদ আব্দুর রহিম, (বাংলাদেশের ইতিহাস), নবাব আলীবর্দী খান, পৃ. ২৯২–২৯৩ মোহাম্মদ শাহ (২০১২)। "মারাঠা হামলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
তিরমিজী (দ্ব্যর্থতা নিরসন)

তিরমিজি দ্বারা নিম্নের বিষয়গুলোকে নির্দেশ করা হতে পারে: সুনান আল-তিরমিজী-সহীহ হাদিস গ্রন্থ। মুহাম্মদ ইবনে ঈসা আত-তিরমিজি-বিশিষ্ট ব্যক্তি এবং সুনান আল-তিরমিজী এর লেখক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কলম উচ্চ বিদ্যালয়

কলম উচ্চ বিদ্যালয় রাজশাহী বিভাগের অন্তর্গত নাটোর জেলার একটি বিখ্যাত ও সুপ্রাচীন বিদ্যালয়। এটি ১৯২৪ সালে প্রতিষ্ঠিত হয় এবং এর প্রতিষ্ঠাতা জমিদার হেরম্ভনাথ ভট্টাচার্য। নাটোর জেলার অন্তর্গত সিংড়া উপজেলাধীন ৪নং কলম ইউনিয়ন তথা চলনবিলের দক্ষিণ প্রান্তে কলম গ্রামের বিখ্যাত জমিদার হেরম্ভনাথ ভট্টাচার্য নিজস্ব উদ্যোগে বিদ্যালয়টি প্রতিষ্ঠা করেন। তিনি ১৯১৪ সালে বিদ্যালয়টি প্রতিষ্ঠা করেন।এটিই কলম গ্রামের সবচেয়ে প্রাচীন শিক্ষাপ্রতিষ্ঠান।এরপরে ১৯২৪ সালে সেটিকে উচ্চ বিদ্যালয়ে পরিনত করা হয়। ১৯২৬ সালে কলকতা বিশ্ববিদ্যালয়ের সিনেট কর্তৃক এটি স্বীকৃতি লাভ করে। স্থানীয় জমিদার হেরম্ভনাথ ভট্টাচার্য, রাধাকান্ত বাবু, এ্যাড:শহিদুল্লাহ মিয়া এবং সাবেক প্রধান শিক্ষক বদিউজ্জামান(মৃত) সাহেবের সার্বিক প্রচেষ্টায় এটি ঐতিহ্যবাহী একটি বিদ্যালয়ে রূপান্তরিত হয়েছে। বিদ্যালয়টি নাটোর জেলা সদর থেকে ২৮ কিলোমিটার উত্তরপূর্ব এবং সিংড়া উপজেলা থেকে ৮ কিলোমিটার দক্ষিণপূর্ব পাকা রাস্তার সাথে সংযুক্ত। সিংড়া উপজেলা বিদ্যালয় পরিচিত[স্থায়ীভাবে অকার্যকর সংযোগ]
রায়পুরের যুদ্ধ

রায়পুরের যুদ্ধ ১৭৪১ সালের ডিসেম্বরে উড়িষ্যার রায়পুরে বাংলার নবাব আলীবর্দী খান এবং মির্জা বাকেরের সৈন্যবাহিনীর মধ্যে সংঘটিত হয়। যুদ্ধটিতে নবাবের কিছু বিদ্রোহী সৈন্যও মির্জা বাকেরের পক্ষে যুদ্ধ করে। কিন্তু শেষ পর্যন্ত আলীবর্দীর নিকট মির্জা বাকের পরাজিত হন। ১৭৪১ সালের মার্চে বাংলার নবাব আলীবর্দী খান উড়িষ্যা প্রদেশের বিদ্রোহী নায়েব নাযিম দ্বিতীয় মুর্শিদ কুলি খানকে পরাজিত ও বিতাড়িত করে নিজ ভ্রাতুষ্পুত্র সৈয়দ আহমদ খানকে উড়িষ্যার নতুন নায়েব নাযিম নিযুক্ত করেন। কিন্তু একই বছর আগস্টে দ্বিতীয় মুর্শিদ কুলির জামাতা মির্জা বাকের মারাঠা নেতা রঘুজী ভোঁসলের সৈন্যদের সহায়তায় সৈয়দ আহমদকে পরাজিত ও বন্দি করে উড়িষ্যা দখল করে নেন। সৈয়দ আহমদের সৈন্যবাহিনীর কিছু বিদ্রোহী সৈন্যও মারাঠাদের সঙ্গে যোগ দেয়। সৈয়দ আহমদ সপরিবারে বড়বাটি দুর্গে অন্তরীণ হন। সৈয়দ আহমদের বন্দি হওয়ার সংবাদ পেয়ে নবাব আলীবর্দী সসৈন্যে উড়িষ্যায় আসেন। ১৭৪১ সালের ডিসেম্বরে রায়পুর নামক স্থানে নবাবের সৈন্যবাহিনী মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনীর মুখোমুখি হয়। নবাবের সৈন্যরা মির্জা বাকেরের বাহিনীকে আক্রমণ করে। যুদ্ধে মির্জা বাকেরের সৈন্যবাহিনীর শোচনীয় পরাজয় ঘটে। পরাজিত মির্জা বাকের তার অবশিষ্ট সৈন্যসহ উড়িষ্যা থেকে পালিয়ে যান। ড. মুহম্মদ আব্দুর রহিম, (বাংলাদেশের ইতিহাস), নবাব আলীবর্দী খান, পৃ. ২৯২–২৯৩ মোহাম্মদ শাহ (২০১২)। "মারাঠা হামলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ফ্রান্সিস (ভাইকিং)

ফ্রান্সিস হল বাংলা কিশোরসাহিত্যের জনপ্রিয় একটি কাল্পনিক চরিত্র। এটির স্রষ্টা শিশুসাহিত্যিক অনিল ভৌমিক। ফ্রান্সিস জাতিতে ভাইকিং এবং সমুদ্র অভিযাত্রী। সে সারা পৃথিবীর সাগর - মহাসাগরে ঘুরে বেড়ায় বন্ধুদের নিয়ে গুপ্তধন উদ্ধারের নেশায়। ভাইকিংরা মূলত জলদস্যু ও যোদ্ধা জাতি হিসেবে পরিচিত হলেও ফ্রান্সিস ও তার বন্ধুদের জলদস্যুতা করতে দেখা যায়না। সোনাদানা বা গুপ্তধনের প্রতি লোভও নেই। তারা যা উদ্ধার করে সেদেশের রাজা বা স্থানীয়দের দিয়ে দেয়। অজানাকে জানার নেশায় দেশে দেশান্তরে ফ্রান্সিস ঘুরে বেড়ায়। সে অত্যন্ত বুদ্ধিমান একজন নাবিক, একাধিক ভাষা জানে। তার স্ত্রীর নাম রাজকুমারী মারিয়া। নিকট বন্ধুরা ফ্রান্সিসকে দলপতি বলে মানে এবং ফ্রান্সিসও ভীষণ বন্ধুবৎসল। অন্যান্য ভাইকিং বন্ধুদের মধ্যে ফ্রান্সিসের সংগে সর্বদা দেখা যায় বিস্কো, শাঙ্কো, নজরদার পেড্রো ও হ্যারি কে। বহুবার তারা বিভিন্ন দেশের কারাগারে বন্দী হয়েছে কিন্তু জেল ভেঙ্গে বা প্রহরীর চোখ এড়িয়ে ফ্রান্সিসেরা পালাতে দক্ষ। অনিল ভৌমিকের লেখা ফ্রান্সিসের অভিযান কাহিনীগুলি শিশু কিশোরদের কাছে অত্যন্ত জনপ্রিয়। মৃত্যুর আগে পর্যন্ত লেখক অজস্র ফ্রান্সিসের রোমাঞ্চকর কাহিনী লিখে গিয়েছেন। পুজোসংখ্যা শুকতারা ও আনন্দমেলায় ফ্রান্সিসের গল্প নিয়মিত প্রকাশিত হয়েছে। শুকতারা পত্রিকায় ধারাবাহিকভাবে ফ্রান্সিসের প্রথম কাহিনী 'সোনার ঘণ্টা' বের হয়। পরে দেব সাহিত্য কুটির থেকে বই আকারে প্রকাশিত হলে সাড়া ফেলে বাংলা কিশোর পাঠক মহলে। এর পর হীরের পাহাড়, মুক্তোর সমুদ্র, মনিমানিক্যের জাহাজ, বিষাক্ত উপত্যকা, চিমাকার দেবরক্ষী, কাউন্ট রজারের গুপ্তধন, সম্রাটের রাজকোষ, যীশুর কাঠের মুর্তি, রাজা ওভিড্ডোর তরবারি, স্বর্নখনির রহস্য, রাজা আলফ্রেডের স্বর্নখনি, সিয়োভরের রত্ন ভান্ডার, মৃত্যুসায়রে ফ্রান্সিস, ইত্যাদি উপন্যাসগুলি বই আকারে বের হয়েছে। অধিকাংশ বই এর প্রচ্ছদ ও অন্যান্য ছবি একেছেন বিখ্যাত কার্টুনিস্ট ও কমিক্স শিল্পী নারায়ণ দেবনাথ। প্রথম খন্ড, অনিল ভৌমিক (১৯৯০)। ফ্রান্সিস সমগ্র। কলকাতা: উজ্জ্বল সাহিত্য মন্দির।  ফ্রান্সিস সমগ্র - অনিল ভৌমিক - উজ্জ্বল সাহিত্য মন্দির কলিকাতা
বেগমপুর বড় মসজিদ

বেগমপুর বড় মসজিদ ডিনডিগুল এ অবস্থিত। এটা ডিনডিগুল এর সর্ববৃহৎ এবং প্রাচীন মসজিদ। মহীশূর রাজা হায়দার আলী ১৭৬৬ সালে তৈরি করান। "Special prayers, rallies mark Ramzan festivities in Ramnad and Dindigul"। Ramanathapuram: The Hindu। ১৯ জুলাই ২০১৫। সংগ্রহের তারিখ ৭ ফেব্রুয়ারি ২০১৬।  "Tourism in Dindigul"। Dindigul District Administration। ২০১১। ৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৬।
প্রকাশ পাডুকোন

প্রকাশ পাডুকোন (জন্ম ১০ জুন ১৯৫৫) একজন প্রাক্তন ভারতীয় ব্যাডমিন্টন খেলোয়াড়। তিনি ১৯৭২ সালে অর্জুন পুরস্কার এবং ১৯৮২ সালে ভারত সরকার কর্তৃক পদ্মশ্রী সন্মানে ভূষিত হন। "Prakash Padukone Profile"। iloveindia। সংগ্রহের তারিখ ১৫ আগস্ট ২০১৩।  http://www.theworldgames.org/the-world-games/results-history#edition=0&category=0&country=IND "Sportstar Aces Awards: Badminton legend Prakash Padukone wins Lifetime Achievement Award"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)